Ansøgning fra [adresse] om fravigelse af regler for oprettelse af klasser i 
2014/2015 
Sagsfremstilling 
33.    Ansøgning fra [adresse] om fravigelse af regler for oprettelse af klasser i 2014/2015  
                                                                                                                        Åbent 
Sagsnr.: 326-2014-8445        J.nr.: 17.02.04            Simon Søndergaard.: 326-2014-54105 
  
[adresse] 
Høng Skole søger i brev af 19. februar 2014 om dispensation fra regler vedrørende oprettelse af 9. klasser i 
skoleåret 2014/2015. 
  
I henhold til skolestyrelsesvedtægten dannes klasser på baggrund af elevtal opgjort pr. 1. april. En klasse defineres 
som maksimum 28 elever.  
Skolen forventer, at elevtallet vil blive 84 – 85. Såfremt elevtallet bliver 85, vil det udløse klasser og ressourcer til 4 
klasser.   
  
For at undgå klassedeling ønskes derfor, at kommunalbestyrelsen for 9. årgang for det kommende skoleår giver 
tilladelse til at anvende bestemmelse i Folkeskolelovens § 17. 
  
I folkeskolelovens § 17 fremgår, at elevtallet i grundskolens klasser (0. – 10. klasse) normalt ikke ved skoleårets 
begyndelse må overstige 28. Kommunalbestyrelsen kan dog i særlige tilfælde tillade et højere elevtal i grundskolens 
klasser, dog ikke over 30. 
  
Skolen oplyser, at den ressource der tildeles til skolen til en ekstra klasse, forventes benyttet til klassetrinnet, hvis 
ansøgningen imødekommes. 
  
Det blev for skoleåret 2013/2014 for 8. klassetrin godkendt, at Høng Skole oprettede klasser på over 28 elever. 
  
BEHANDLING 
Diorektion, Børn- og Familieudvalget, Økonomiudvalget, Kommunalbestyrelsen. 
  
INDSTILLING 
Leder af Pædagogisk Udviklingscenter indstiller, at Høng skoles ansøgning om dispensation imødekommes.  
  
ØKONOMISKE KONSEKVENSER 
Ingen økonomiske konsekvenser. 
  
Direktionens møde den 4. marts 2014: 
Direktionen vedtog at anbefale lederen af Pædagogisk Udviklingscenter's indstilling. 
Børn- og Familieudvalgets møde den 5. marts 2014: 
Udvalget vedtog at anbefale indstillingen fra Leder af Pædagogisk Udviklingscenter med den bemærkning, at 
ressourcerne skal anvendes på det aktuelle klassetrin. 
Økonomiudvalgets møde den 18. marts 2014: 
Udvalget vedtog at anbefale Børn- og Familieudvalgets indstilling. 
  
Bilag 
  
  
  
Dispensation fra klassestørrelser - Ansøgning fra [adresse] 
326-2014-54144 
  
  
Kommunalbestyrelsens møde den 26. marts 2014: 
Kommunalbestyrelsen vedtog at godkende Økonomiudvalgets indstilling. 
